นิราศลอนดอน

นิราศลอนดอน เป็นนิราศที่แต่งโดยหม่อมราโชทัย (หม่อมราชวงศ์กระต่าย อิศรางกูร)

**ประวัติ**

เมื่อปี พ.ศ. 2398 สมเด็จพระราชินีนาถวิกตอเรียแห่งสหราชอาณาจักร ได้ทรงแต่งตั้งให้ เซอร์ จอห์น เบาริง เป็นราชทูตเชิญพระราชสาส์น และเครื่องราชบรรณาการเข้ามาถวายพระบาทสมเด็จพระจอมเกล้าเจ้าอยู่หัว ชักชวนให้ประเทศไทย (สยามในสมัยนั้น) ทำหนังสือสัญญาทางพระราชไมตรี ซึ่งก็คือ สนธิสัญญาเบาริง  พระบาทสมเด็จพระจอมเกล้าเจ้าอยู่หัวจึงโปรดเกล้าฯ แต่งตั้งให้พระยามนตรีสุริยวงศ์ (ชุ่ม บุนนาค) พร้อมด้วยคณะ  เชิญพระราชสาสน์และเครื่องราชบรรณาการไปถวายสมเด็จพระราชินีนาถวิกตอเรียเมื่อปี พ.ศ. 2400  หม่อมราโชทัย (หม่อมราชวงศ์กระต่าย อิศรางกูร) ในขณะนั้นได้รับตำแหน่งเป็นล่ามไปกับคณะราชทูตชุดนี้ทำให้มีโอกาส ได้เขียนจดหมายเหตุการณ์เดินทาง  จนกระทั่งมาเป็นนิราศลอนดอน

**ลักษณะการประพันธ์**
แต่งโดยใช้กลอนนิราศ ในรูปแบบจดหมายเหตุการณ์เดินทางแล้วตามด้วยบทร้อยกรอง

**จุดมุ่งหมายในการแต่ง**
เพื่อพรรณนาและบรรยาย ถึงเหตุการณ์เรื่องราวต่างๆ ที่เกิดขึ้นในการเดินทางของผู้แต่ง

**เนื้อเรื่องย่อ**
คณะราชทูตไทยอัญเชิญพระราชสาส์น พร้อมทั้งเครื่องราชบรรณาการไปถวายสมเด็จพระราชินีนาถวิกตอเรีย ณ ปราสาทวินด์เซอร์ ซึ่งทำให้ได้รับผลดีคือมีการเปลี่ยนแปลงสัญญาใหม่ โดยที่ไทยได้ประโยชน์เพิ่มขึ้น จากนั้นคณะราชทูตไทยได้รับพระราชทานเลี้ยงอาหารค่ำและน้ำชาและได้พักค้างแรม ณ ปราสาทวินด์เซอร์ 1 คืน ต่อมาจึงได้ไปเยี่ยมชมสถานที่สำคัญๆ เช่น โรงพยาบาล โรงงานทำเหรียญกษาปณ์ ป้อมศาสตราวุธแห่งลอนดอน
มงกุฎพระมหากษัตริย์แห่งสหราชอาณาจักรซึ่งมีเพชรขนาดใหญ่เท่าไข่นกพิราบประดับอยู่และพระราชวังบักกิงแฮม

**คุณค่าทางวรรณศิลป์**
#มีกลวิธีดำเนินเรื่องเป็นไปตามลำดับเวลาและสถานที่
#มีการเลือกใช้คำซึ่งมีทั้งคำราชาศัพท์  คำภาษาต่างประเทศ  จนถึงคำที่ใช้ในร้อยกรองทั่วไป
#ได้มีการใช้ภาษาที่แสดงออกถึงอารมณ์  ความรู้สึก  สอดแทรกไว้ในเนื้อความบางตอน
#มีการใช้ภาษาที่กระชับ  เข้าใจง่าย  ทำให้การพรรณนาบรรยายในเนื้อเรื่องออกมาอย่างชัดเจน
#เนื้อหามีลักษณะเป็นสารคดีปนอยู่ด้วย
#มีการเปรียบเทียบถึงสิ่งที่เคยและไม่เคยพบเห็น  รวมทั้งมีการใช้ภาษาแสดงความคิดเห็นอย่างตรงไป9i'

**คุณค่าทางสังคม**
#เหตุการณ์ในนิราศลอนดอนถือเป็นเหตุการณ์สำคัญที่เป็นช่วงหัวเลี้ยวหัวต่อของไทยก่อนที่ไทยจะเปิดประตูบ้านรับอารยธรรมจากต่างประเทศเข้ามาซึ่งเป็นสิ่งที่วางรากฐานตามความเจริญของบ้านเมืองต่อมา
#สะท้อนให้เห็นสภาพชีวิตและสังคมของประเทศมหาอำนาจอย่างอังกฤษกับไทย
#สะท้อนฐานะของไทยในสายตาต่างชาติ

**คณะราชทูตไทย**
คณะราชทูตไทยที่เดินทางไปเจริญราชไมตรี  ณ  ประเทศอังกฤษในครั้งนี้ประกอบด้วย

**ทูต**
 พระยามนตรีสุริยวงศ์  (ราชทูต)- เจ้าหมื่นสรรเพชญภักดี  (อุปทูต)- จมื่นมณเฑียรพิทักษ์  (ตรีทูต)

**ล่าม**
 หม่อมราโชทัย  (ล่ามหลวง)- ขุนปรีชาชาญสมุทร- ขุนจรเจนทะเล

**ผู้ควบคุมเครื่องราชบรรณาการ**
 หมื่นราชามาตย์- นายพิจารณ์สรรพกิจ

**ข้อมูลที่น่าสนใจ**
 มิสเตอร์เฟาล์ มีชื่อจริงๆ ว่า “มิสเตอร์เอดวาร์ด  เฟาล์” เดิมเคยอยู่พม่าเป็นผู้ที่รัฐบาลอังกฤษจัดการให้เป็นผู้สันทัดธรรมเนียมไทย เป็นผู้ดูแลอยู่กับคณะราชทูตไทย ต่อมาในสมัยรัชกาลที่ 4 มิสเตอร์เฟาล์ ได้เป็นหลวงสยามานุเคราะห์ ตำแหน่งกงสุลสยาม ณ เมืองย่างกุ้งและอยู่มาจนถึงสมัยรัชกาลที่ 5- เยนเนอรัลกัส หรือ พลตรีเซอร์ เอดวาร์ด คัส เป็นเจ้าพนักงานการพระราชพิธี- ลอร์ดการท่า  หรือ ลอร์ด  กลาเรนดอน   ผู้สำเร็จราชการฝ่ายการท่า  ฝ่ายต่างประเทศของอังกฤษคณะราชทูต- หมอบรัดเลย์ ซื้อลิขสิทธิ์นิราศลอนดอนไปเมื่อปี พ.ศ. 2405 นับเป็นวรรณคดีเรื่องแรกในประเทศไทยที่มีการซื้อ-ขายลิขสิทธิ์- กรองทอง คือ ผ้าโปร่งอันทอ หรือถักด้วยเส้นลวดทองหรือไหมทอง- กษัตริย์สอง หมายถึง พระบาทสมเด็จพระจอมเกล้าเจ้าอยู่หัว และพระบาทสมเด็จพระปิ่นเกล้าเจ้าอยู่หัว- พระธโรน คือ บัลลังก์ที่ประทับกษัตริย์ มาจากภาษาอังกฤษว่า “ throne” - เพชรเม็ดใหญ่ เป็น เพชรประดับมงกุฎกษัตริย์แห่งอังกฤษมีชื่อว่า “โกอินัวร์” มีขนาดใหญ่เท่าไข่นกพิราบ- ราชสามิศ พระราชสวามีของสมเด็จพระราชินี- ราชสารสุวรรณ คือ พระราชสารที่จารึกบนใบลานทองเป็นพระราชสารของพระเจ้าแผ่นดินแห่งสยามทั้ง 2 พระองค์- กัปตันเกลเวอริง กัปตันเรือกาเรดอก ที่ทูตไทย ขอให้อยู่ร่วมกับคณะราชทูต- รัถา ใช้แปลว่า รถ- ขวดเฟือง เป็นขวดที่หล่นเป็นพู เป็นเหลี่ยม ไม่กลมเรียบตลอด- เครื่องต้น เป็นเครื่องทรงสำหรับกษัตริย์ สิ่งของที่กษัตริย์ทรงใช้- ฮูโร ที่ใช้มาจากภาษาอังกฤษที่ว่า hurrah เทียบได้กับ “ไชโย” ของไทย
หมวดหมู่:วรรณคดีประเภทกลอน
ลอนดอน